Downloaded from YTS.MX
Official YIFY movies site: YTS.MX
De multe ori mi-am spus
cât de norocoasă sunt că eşti lângă mine.
Un bărbat drăguţ şi grijuliu, în care aveam încredere deplină.
Cum a ajuns bărbatul perfect să facă aşa ceva ?
Cum ai putut să mă trădezi ?
Cum ai putut să-i aduci pe aceşti necunoscuţi în dormitorul meu ?
Vom merge în Franţa.
Vă avertizez că e o poveste neplăcută.
Un bărbat de 71 de ani şi-a drogat şi violat soţia timp de zece ani.
A invitat şi alţi bărbaţi s-o facă.
UN DOCUMENTAR ORIGINAL CHANEL 5
Cazul atrage atenţia întregii lumi.
N-am mai văzut niciodată aşa ceva.
Mulţi se întreabă acum
cum au putut avea loc scenele de violenţă sexuală ?
Ani de zile, a reuşit să-i manipuleze pe cei din jur.
Nimeni nu bănuia ce se întâmplă.
Au fost în jur de 72 de bărbaţi. Nu i-au putut identifica pe toţi.
Cine sunt aceşti bărbaţi ?
Majoritatea celor acuzaţi neagă orice implicare.
Cei prezenţi în sală au amuţit
când Gisèle Pelicot a dorit să se adreseze direct fostului soţ.
FILMUL INCLUDE MĂRTURII AUDIO DUBLATE DE UN ACTOR.
ACESTEA SUNT EXTRASE DIN DECLARAŢIILE DIN INSTANŢĂ.
SEPTEMBRIE 2024
M-am ocupat de multe cazuri de viol.
De obicei, sunt acuzatul, victima, iar în sală nu sunt spectatori.
Sala de judecată era plină.
Era un caz cu totul neobişnuit.
În spatele sălii erau jurnalişti,
iar eu eram înconjurată de avocaţi şi de acuzaţi.
Nu mai văzusem aşa ceva.
Nu mai fusesem într-o sală plină de acuzaţi.
Cu atât mai mult, cu cât subiectul era unul sensibil.
În septembrie 2024, a început un proces care avea să şocheze lumea.
În centrul atenţiei era Gisèle Pelicot, 72 de ani.
Soţul său, Dominique, recunoscuse
că a drogat-o şi a violat-o timp de zece ani.
Alături de el se aflau alţi 50 de bărbaţi,
acuzaţi de viol şi agresiuni sexuale împotriva unei Gisèle inconştiente,
în timp ce Dominique filma.
Toţi au fost găsiţi vinovaţi.
Unii dintre ei au pledat vinovat la acuzaţia de viol,
alţii au afirmat că li s-a făcut o înscenare.
Au declarat
că Dominique Pelicot îi convinsese că era vorba despre un joc sexual.
Unii dintre ei au declarat că nu plecaseră de acasă
cu intenţia de viol, aşa că nu se considerau violatori.
În ciuda probelor video împotriva acestora,
nerecunoaşterea faptelor a fost susţinută
şi de legislaţia franceză referitoare la viol,
care nu menţionează cuvântul "consimţământ".
Mulţi dintre ei şi-au bazat apărarea
pe faptul că nu avuseseră intenţia s-o violeze,
ci ajunseseră acolo pentru o partidă în trei.
E interesant că, de fiecare dată când judecătorul îi întreba:
"Ai vorbit cu ea ? Ai avut consimţământul ei ?",
răspunsul acuzaţilor era:
"N-am vorbit cu ea. N-am avut consimţământul ei."
Cazul va produce schimbări, fiindcă toată lumea se întreabă
cum s-a ajuns în această situaţie ?
Lumea se întreba cât de misogină e cultura franceză.
Lumea a văzut cum, în câteva săptămâni,
Gisèle Pelicot a devenit o figură emblematică.
Poziţia ei a adus în discuţie subiecte ca ruşinea,
consimţământul şi violenţa sexuală.
Mi-au spus că sunt curajoasă. Le-am spus că nu e curaj.
E dorinţa şi hotărârea de a schimba societatea.
Când priviţi imaginile din sală şi din afara ei, amintiţi-vă
că, în fiecare zi, Gisèle Pelicot a trecut
pe lângă bărbaţii acuzaţi că au violat-o.
Au capetele acoperite, poartă măşti sau cagule.
Îşi acoperă feţele ca să-şi ascundă identitatea.
Iar această femeie a trecut pe lângă ei.
Intră în sala de judecată în aplauzele mulţimii.
În fiecare zi, îşi găseşte puterea de a-i înfrunta.
Oamenii din întreaga lume o susţin pe Gisèle Pelicot.
De la mesajele scrise pe pereţii de lângă tribunal,
la protestele cu mii de oameni din mai multe oraşe.
Aceasta e o emisiune despre violenţa în familie în general
şi despre viol,
cu implicarea unor persoane necunoscute.
Cazul e oribil, mulţi s-au identificat cu Gisèle Pelicot.
Decizia de a face public cazul a fost curajoasă şi rar întâlnită.
Datorită acţiunilor ei, cazul a căpătat notorietate internaţională.
Deşi cazul a avut un răsunet internaţional,
niciun loc n-a fost aşa răvăşit ca Mazan.
Aflată la 34 de kilometri nord-vest de Avignon,
Mazan e o comună care datează din Evul Mediu,
cu o populaţie de circa şase mii de locuitori.
Familia Pelicot a locuit aici.
Tot aici, Gisèle a fost agresată ani la rând.
Acest caz a distrus liniştea comunei.
Oamenii asociază comuna Mazan cu cazurile de viol.
Locuitorii s-au săturat să tot audă de acest caz
şi nu înţeleg motivul pentru care numele comunei lor
e asociat cu cazurile de viol.
Localnicii au văzut la ştiri cazul, denumit de presă "scandalul Mazan".
Numele comunei lor a devenit strâns legat de proces
şi a apărut în toată presa.
Povestea a căzut peste noi ca un meteorit.
Nu ne-am imaginat niciodată că s-ar putea întâmpla aşa ceva.
Marion locuieşte în comună
şi conduce un centru pentru victimele violenţei în familie.
Dintr-o dată, comuna liniştită a intrat în atenţia întregii lumi.
Au venit ziarişti din toată lumea ca să prezinte cazul.
Un sătuc ca acesta nu e pregătit pentru aşa ceva.
Locuitorii sunt supăraţi că numele comunei a fost pătat,
dar doar trei acuzaţi erau din Mazan, incluzându-l şi pe Dominique Pelicot.
Ceilalţi suspecţi locuiau pe o rază de 65 de kilometri.
Dar existau tensiuni şi suspiciuni.
Poliţia identificase 50 de bărbaţi,
care fuseseră filmaţi de Dominique Pelicot.
Ceilalţi 22 de suspecţi erau necunoscuţi.
Cel mai important aspect era
faptul că Mazan era o comună tradiţională, patriarhală.
Cazurile de agresiune şi viol erau tabu.
Nimeni nu discuta despre aşa ceva.
Indiferent de locul în care se petrecuseră infracţiunile,
toată lumea se întreba cum de s-a putut întâmpla aşa ceva ?
SUPERMARKETUL E.LECLERC 12 SEPTEMBRIE 2020
E groaznic când te gândeşti că a ieşit la iveală din întâmplare.
Un agent de pază l-a prins pe Dominique Pelicot
filmând lenjeria unei femei într-un supermarket din Carpentras.
Făcea fotografii cu telefonul. Vă filma pe sub rochie.
A încercat să filmeze lenjeria unei femei într-un supermarket.
Pe filmare era el, purtând o mască medicală,
strecurând subtil o cameră sub fusta femeii.
A fost surprins de un agent de pază.
Făcea fotografii cu telefonul. Vă filma pe sub fustă.
- Ba nu ! - Ba da ! Faceţi plângere ?
Vă filma pe sub fustă. Ţinea telefonul aşa.
Vreţi să faceţi plângere ? Sunteţi a patra persoană.
Nu glumesc. L-am urmărit pe camere. Haideţi la poliţie !
Când a fost prins, s-a comportat ca o persoană
obişnuită să-şi ascundă obiceiurile perverse.
Parcă avea o dorinţă nestăvilită să filmeze lenjeria femeii.
Ar fi fost bine să le găsim şi pe celelalte.
Mai sunt alte trei femei. Eşti o persoană dezgustătoare.
Partea cea mai terifiantă a acestui caz e
că sunt multe infracţiuni sexuale mărunte,
care nu sunt anchetate corespunzător.
Asta doar pentru că poliţiştii se ocupă de cazuri
mai importante decât plângerile minore.
Când a vorbit cu poliţiştii,
Dominique Pelicot a declarat că a fost copleşit de dorinţă,
fiindcă soţia sa lipsea de acasă de o lună.
A spus că nu obişnuia să facă aşa ceva.
Dominique Pelicot a chemat-o pe soţia sa
şi i-a spus plângând: "Gisèle, am făcut o greşeală enormă."
I-a spus că făcuse o mare prostie:
fusese prins filmând femeile pe sub fuste.
Ea a făcut o pauză şi s-a gândit puţin.
Ştia că-l poate ierta după 40 de ani petrecuţi împreună.
Dar i-a spus: "Trebuie să-i ceri scuze femeii."
"Dacă mai faci aşa ceva vreodată, te părăsesc."
El şi-a cerut scuze şi a spus că nu se va mai întâmpla.
În acel moment, Gisèle nu cunoştea anvergura agresiunilor
la care fusese supusă timp de zece ani.
În cei 50 de ani petrecuţi împreună,
n-a făcut niciodată vreun gest obscen.
I-am spus: "De data asta te iert."
"Dar e pentru ultima dată."
12 SEPTEMBRIE 2020
Fotografia cu telefonul. Vă filma pe sub fustă.
În septembrie 2020, Dominique Pelicot a fost oprit de un paznic.
Încercase să filmeze sub fusta unei femei într-un supermarket.
Inspirat din legislaţia adoptată de Marea Britanie,
actul a fost declarat ilegal în Franţa, în 2018.
Agentul de pază a avut un rol important în acest subiect.
Dacă el n-ar fi insistat ca femeia, filmată fără să ştie,
să depună plângere la poliţie, ea n-ar fi făcut-o.
Ar fi zis că tipul era un ciudat,
dar s-ar fi dus acasă şi ar fi trecut peste incident.
Haideţi la poliţie, acum ! Tu, rămâi pe loc !
Doamnă, mergeţi să depuneţi plângere.
Filmarea din acea zi a apărut în presa franceză.
Agentul de pază se auzea spunând:
"Doamnă, depuneţi plângere. Mergeţi la poliţie."
"Sunteţi a patra femeie căreia îi face asta."
"Vă rog să depuneţi plângere."
Femeia a depus plângere. Poliţiştii au demarat ancheta.
Imaginile distribuite în presa franceză,
îl prezentau pe Dominique care avea o geantă cu un dispozitiv ascuns.
În acel moment, a fost arestat
pentru ceva ce s-ar numi o infracţiune sexuală minoră.
A fost ca o picătură într-un ocean, în comparaţie cu ultimii zece ani.
În geanta pe care o avea cu el, poliţiştii au găsit
un aparat foto, o cameră video şi prezervative.
Dominique Pelicot avea două telefoane în geantă.
Unul dintre ele a atras atenţia anchetatorilor.
Pe iPhone era instalată o singură aplicaţie, Skype.
Au deschis aplicaţia Skype şi au văzut o mulţime de imagini.
Fotografiile unei femei care zăcea inconştientă pe pat,
înconjurată de bărbaţi.
Detectivul a decis să-şi anunţe superiorul.
Au demarat o anchetă ca să afle ce se întâmplase.
Toate dispozitivele de la reşedinţa lui Dominique au fost confiscate.
Pe un stick USB, detectivii au găsit un folder denumit "Abus".
Înăuntrul lui, erau foldere etichetate meticulos,
care conţineau mai mult de 20.000 de filmări şi fotografii.
În imagini apăreau diferiţi bărbaţi care făceau sex cu o femeie.
Poliţiştii nu ştiau ce se întâmpla. Nu şi-au dat seama ce vedeau.
Au văzut că era aceeaşi femeie în toate filmările.
Ulterior, şi-au dat seama că era chiar soţia lui Pelicot.
Având foarte multe probe,
poliţiştii au demarat o anchetă complexă.
Cine erau bărbaţii aceia ? Actele sexuale fuseseră consimţite ?
Aveau în faţă o femeie care fusese agresată ani de zile.
Au început să ancheteze viaţa soţilor Pelicot.
Au dus o viaţă retrasă şi liniştită.
Aveau trei copii, crescuţi în Paris, şi şapte nepoţi.
S-au pensionat şi s-au retras în sudul Franţei.
Era o familie obişnuită.
Nu era nimic interesant sau ieşit din comun.
O familie ca oricare alta.
Aveau o bătrâneţe liniştită din toate privinţele.
Gisèle a declarat că au avut o căsnicie fericită.
Pregătea adesea cina. Era foarte drăguţ din partea lui.
Într-o seară, a venit să mă ia de la gara din Avignon.
Fusesem la nepoţii mei pentru zece zile.
Pregătise deja cina.
Erau două farfurii în cuptor.
Eu pun ulei de măsline peste cartofi, iar el, unt.
Era uşor să-mi dau seama care era farfuria lui.
Am servit câte un pahar de vin alb.
Când era meci de fotbal la TV, îl lăsam să-l vizioneze singur.
Mi-a adus îngheţata la pat. Era de zmeură, aroma mea preferată.
I-am spus: "Sunt norocoasă."
"Eşti foarte drăguţ şi ai grijă de mine."
În ciuda aparentei vieţi idilice,
existau semne că ceva nu era în regulă.
La începutul anul 2013, când cuplul s-a mutat la Mazan,
Gisèle avea probleme de sănătate. Avea pierderi de memorie.
Îi căzuse părul şi slăbise.
Cred că pierderile de memorie au fost cele
care au semnalizat rudelor că se întâmpla ceva.
Avea o senzaţie ciudată.
Simţea că pierde noţiunea timpului.
I se părea că evadează din propria viaţă.
A fost consultată de trei neurologi. A crezut că are Alzheimer.
Dominique i-a fost alături atunci.
Gisèle era speriată şi încerca să afle ce i se întâmpla,
dar se bucura că soţul său era alături de ea.
Îi spunea că totul va fi bine şi că n-are motive de îngrijorare.
Nimeni n-a putut să-i spună ce era în neregulă.
Nimeni nu s-a gândit că se putea întâmpla aşa ceva.
Când Dominique a fost prins filmând femei în anul 2020,
lucrurile au început să prindă contur.
Trecuseră două luni de când Dominique Pelicot
fusese arestat pentru filmări indecente în supermarket.
Gisèle îşi iertase soţul.
Dar apoi, au fost chemaţi la secţia de poliţie.
Au petrecut o dimineaţă obişnuită acasă.
Apoi, au plecat la secţie.
Gisèle Pelicot a crezut că era ceva legat
de incidentul de la supermarket.
Momentul de referinţă a fost când Gisèle l-a văzut pe Dominique
urcând scările şi îndreptându-se către sala de audieri.
Ea a rămas la parter. Au avut un schimb de priviri.
Atunci, nu ştia că era ultima dată când îşi vedea soţul.
Detectivul mi-a spus:
"Vă voi arăta ceva. Nu e deloc plăcut."
A deschis un dosar şi mi-a arătat o fotografie.
M-am recunoscut cu greu, fiind îmbrăcată neobişnuit.
Apoi, mi-a arătat a doua fotografie şi o a treia.
L-am rugat să se oprească.
Nu mai puteam suporta.
Eu zăceam inertă pe pat, iar un bărbat mă viola.
Lumea mea s-a destrămat.
Mă gândesc mereu, cum s-a simţit Gisèle în acel moment.
Ştii că ai pe cineva care face totul pentru tine,
mai ales în momentele de slăbiciune şi boală.
Vrei să-i fii recunoscător,
dar afli că te-a trădat în cel mai oribil mod cu putinţă.
E de-a dreptul sinistru.
În acea seară, le-a spus şi copiilor săi.
A sunat-o pe fiica ei şi i-a spus:
"Trebuie să-ţi spun ceva oribil."
I-a spus că Dominique a violat-o ani la rând
şi că invita bărbaţi necunoscuţi ca să facă sex cu ea
în timp ce ea era inconştientă.
A provocat un cutremur. A fost un şoc pentru toată familia.
Am ajuns în comuna Mazan.
E o comună liniştită.
N-ai prea multe de făcut aici.
E o comună din Provence, unde viaţa e bună şi liniştită.
Ne apropiem de locul
în care îi punea să parcheze maşinile.
Aproape de stadion. E chiar aici.
Aici le spunea să parcheze
bărbaţilor pe care-i cunoştea pe Internet.
Dominique Pelicot venea pe jos ca să-i întâmpine.
Câteodată, purta doar un halat.
Era în lenjerie şi avea deasupra un halat.
Venea să-i ia de aici şi îi conducea în casă.
Aveau de mers cam 100 de metri până la aleea unde era casa cuplului.
Aici e. Iat-o.
Aici e au avut loc agresiunile, din 2013 până în 2020.
Într-un loc liniştit, dar îndepărtat, într-o casă frumoasă.
Timp de ani de zile, au avut loc aici acele scene oribile.
Gisèle a văzut filmări
în care soţul său şi alţi bărbaţi făceau sex cu ea
în timp ce ea dormea.
Anchetatorii trebuiau să stabilească cum s-a putut întâmpla aşa ceva.
Din filmări, anchetatorii au putut stabili
că situaţia s-a derulat pe o perioadă de aproape zece ani.
În anul 2011, soţii Pelicot erau căsătoriţi de 40 de ani
şi locuiau la Paris.
Erau doi bunici care duceau o viaţă fericită şi liniştită.
Cu câţiva ani în urmă, Dominique începuse să gătească.
Avea o plăcere perversă să-i spună:
"Draga mea, stai liniştită, pregătesc eu cina, relaxează-te."
Pretinzând că-şi răsfaţă soţia,
Dominique a început s-o drogheze.
Pelicot folosea un medicament numit Temesta.
E prescris în tratamentul anxietăţii.
Temesta, cunoscut şi ca lorazepam,
tratează anxietatea şi tulburările de somn.
Dominique folosea medicamente prescrise de medicul său.
De obicei, pisa trei pastile şi le amesteca în mâncare.
Obişnuia să gătească cu mult usturoi, ceapă şi alte condimente.
Mâncarea avea multe arome,
ca să ascundă culoarea şi gustul medicamentului.
Dacă nu-i putea pune medicamentul la cină,
îl punea în îngheţata preferată.
În doze mari, Temesta provoacă pierderea cunoştinţei.
Mi-a adus îngheţata la pat. Era de zmeură, aroma mea preferată.
I-am spus ce norocoasă sunt că e drăguţ şi are grijă de mine.
Nu mai simţeam bătăile inimii. Nu mai simţeam nimic.
Cred că am adormit foarte repede.
Din cauza drogurilor, Gisèle cădea într-un somn profund.
Dacă i-l dădea prea devreme, risca ca Gisèle să se trezească.
Trebuia să planifice administrarea.
Pe filmări, au fost câteva cazuri în care Gisèle s-a trezit,
dar ea nu-şi aminteşte nimic.
Pelicot ştia cum s-o facă să rămână inconştientă.
A doua zi, am fost mai obosită ca de obicei.
Mersesem mult pe jos. Am crezut că asta era.
După ce a drogat-o pe Gisèle, Dominique a violat-o.
Această formă de agresiune a continuat timp de doi ani.
În 2013, cuplul s-a mutat la Mazan.
Acolo, Dominique a făcut şi mai multe infracţiuni.
A invitat bărbaţi necunoscuţi să ia parte la orgii.
Pelicot dădea bărbaţilor instrucţiuni complete.
Dacă veneau cu maşina, le spunea să parcheze lângă stadion,
ca să nu trezească suspiciuni vecinilor.
Le spunea că n-aveau voie să folosească aftershave
şi n-aveau voie să fumeze înainte să vină la el.
Dominique planifica minuţios totul.
La sosire, avea o procedură foarte bine pusă la punct.
Se spălau pe mâini cu apă fierbinte şi se dezbrăcau în bucătărie.
N-aveau voie să facă zgomot.
Îi punea să-şi încălzească mâinile pe calorifer,
fiindcă mâinile reci o puteau trezi pe Gisèle.
Pelicot făcea orice ca să se asigure că Gisèle nu se trezea
şi că nu bănuia nimic în dimineaţa următoare.
Cred că lui Dominique îi plăcea să-i organizeze pe bărbaţi.
Deţinea controlul asupra lui Gisèle. Era a lui.
"Dacă vreţi să aveţi acces la ea, respectaţi regulile."
"Eu sunt paznicul."
Era linişte. Vorbeau în şoaptă ca să n-o trezească.
Gisèle era cufundată într-un somn foarte adânc.
Era ca un cadavru. Era doar un corp.
Maxilarul îi atârna într-o parte, iar ea sforăia.
Bărbaţii o atingeau şi-i făceau tot felul de lucruri oribile,
dar ea nu se mişca fiindcă era leşinată.
Nu reacţiona în niciun fel.
Uneori, era complet dezbrăcată, alteori, o dezbrăcau ei.
De obicei, bărbaţii apăreau din spatele ei,
masturbându-se ca să se excite.
Acei bărbaţi
îşi introduceau penisurile în vaginul ei, în anus sau în gură,
fără să fi vorbit vreodată cu ea.
Scenele sunt barbare.
Mă tratau ca pe o păpuşă sau ca pe un sac de gunoi.
Zăceam nemişcată pe pat, iar ei mă violau.
Acest fetiş are o denumire. Se numeşte somnofilie.
Înseamnă dorinţa de a avea sex
cu cineva care nu se mişcă sau e inconştient.
Câteodată e denumit "fetişul Frumoasei Adormite".
E o infracţiune.
Nu avea consimţământul soţiei pentru această activitate.
Infracţiunile au fost descoperite doar pentru că Dominique le-a filmat.
Dominique Pelicot era pasionat de pornografie.
Se credea regizor de film.
A filmat scenele de sex sau de viol.
Unele sunt făcute de la distanţă, altele, din plan apropiat.
Dominique se auzea cum îi îndrumă. Spunea: "Încet, cu grijă."
Sau folosea termeni vulgari: "Înfige-o în curvă."
"E o curvă. A meritat-o."
Erau sute de fişiere cu fotografii şi filmări ale agresiunilor.
Le stocase, organizase şi arhivase cu mare grijă.
A montat fiecare viol pe care l-a comis.
Le-a clasificat după scena de sex, durată şi dată.
A clasificat toate filmările aşa cum se pot găsi pe site-urile porno.
Se vedea că îi plăcea foarte mult ce făcea.
Felul în care planifica, organiza şi lumea fantastică în care trăia,
făceau parte din personalitatea lui Dominique.
Tot timpul se gândea numai la asta.
După câţiva ani, Dominique a început să caute altceva.
Şi-a îndreptat atenţia asupra fiicei sale, Caroline.
Printre miile de fotografii din catalogul lui Dominique,
erau câteva cu Caroline.
Unele dintre ele fuseseră şterse,
dar au fost recuperate de experţii criminalişti.
Dominique Pelicot a distribuit online fotografii cu Gisèle şi Caroline,
făcând comentarii degradante la adresa lor.
Era un montaj de fotografii cu ea şi Gisèle,
în care cele două ieşeau împreună din baie.
Titlul era "Târfa mea şi fiica ei."
Au fost găsite şi fotografii ale nurorilor lui Dominique.
S-au găsit fotografii în care fetele nu dormeau, ci erau treze.
Fotografiile erau făcute cu camere ascunse în baie.
Fetele erau surprinse dezbrăcate când ieşeau din duş.
Nu doar Gisèle Pelicot suferise acele orori,
ci şi fiica şi nurorile acesteia.
Profita de orice ocazie.
Voyeurismul era principala lui activitate.
Dominique a reuşit să-şi ascundă viaţa secretă timp de zece ani.
În urma evaluării psihologice,
nu s-a stabilit că ar suferi de vreo afecţiune mintală gravă.
Dar avea două identităţi.
Era capabil să le separe.
Părea şi se comporta ca un soţ şi tată iubitor,
doar ca să-şi îndeplinească scopul.
Ani de zile, i-a manipulat pe toţi din jurul său:
pe proprii copii, pe prietenii lor şi pe soţia sa.
Niciunul dintre ei nu ştia ce se întâmplă.
Am trăit 50 de ani lângă un bărbat,
dar nu mi-am imaginat că poate fi capabil de aşa ceva.
Am avut încredere deplină în el.
CUVINTELE LUI GISÈLE PELICOT
Înşelăciunea a continuat. Sănătatea lui Gisèle se deteriora.
Au existat semne.
N-am ştiut să le interpretez.
Dominique a văzut că era îngrijorată de starea ei.
Slăbise.
A însoţit-o la vizitele medicale.
Ştia ce se petrece, dar n-a zis nimic.
E oribil, ca un coşmar.
Ceea ce ea vedea ca semne de iubire într-o perioadă grea din viaţa ei,
era modul în care el a reuşit să-şi înfăptuiască crimele.
Dominique a conceput o suită de agresiuni
şi a ţesut o mulţime de minciuni.
Dar n-a fost singur.
Legătura mea cu acest caz se reduce la 20 de minute.
Am petrecut la reşedinţa Pelicot doar douăzeci de minute.
Anchetatorii au analizat filmările
şi au descoperit amploarea agresiunilor asupra lui Gisèle.
Au stabilit că au fost aproape 200 de presupuse violuri
întreprinse de Dominique Pelicot şi alţi 72 de bărbaţi.
Doar 50 dintre ei au putut fi identificaţi.
Îmi pare rău, dar nu pot explica
cum am ajuns în această situaţie.
Am avut o întâlnire cu Pelicot, care mi-a dat viaţa peste cap.
Erau bărbaţi de toate vârstele şi categoriile sociale.
Aveau vârste cuprinse între 26 şi 74 de ani.
Erau un pompier, un jurnalist
şi câţiva pensionari.
Erau un soldat, un asistent medical, un gardian şi un brutar.
Erau şi bărbaţi şomeri,
descrişi de avocatul lui Pelicot ca fiind "bărbaţi obişnuiţi".
Trei dintre acuzaţi locuiesc în Mazan.
Unul dintre cei trei era vecin cu soţii Pelicot.
Gisèle l-a recunoscut pe unul dintre ei când a mers la poliţie.
Îl vedeam destul de des la brutărie. Ne salutam.
Bărbatul a venit la ei acasă,
spunând că vrea să vorbească cu Dominique despre bicicleta sa.
Mergea cu bicicleta. Avea prieteni ciclişti.
A venit la reşedinţa Pelicot ca s-o vadă pe Gisèle trează,
înainte să revină ca s-o agreseze sexual.
Nu m-am gândit că vine să mă violeze.
Vecinul a negat acuzaţiile.
Alteori, îi chema la supermarket pe cei care voiau s-o vadă
înainte de a veni la reşedinţă.
Sau le trimitea fotografii sau filmări cu Gisèle,
ca aceştia s-o poată vedea înainte.
Pe violatori nu-i întâlneşti doar în parcări noaptea târziu,
ci pot fi rude sau prieteni.
Bărbaţii au călătorit 65 de kilometri ca să ajungă la Mazan.
Dominique avea o metodă prin care îi recruta.
La începutul anchetei, detectivii s-au întrebat:
cum erau bărbaţii invitaţi la reşedinţa Pelicot ?
Au descoperit că Dominique folosea un website.
Dominique se înregistrase pe un site francez numit Coco.
Se promova ca site pentru întâlniri.
Bărbaţii aveau conturile colorate în albastru,
iar femeile, în roz. Cuplurile aveau tot culoarea roz.
Din afară părea inofensiv, dar situaţia era cu totul alta.
În spatele interfeţei copilăreşti, site-ul avea o reputaţie negativă.
Cunoscutul site era legat de mai multe infracţiuni.
Era un fel de forum gratuit care găzduia proxeneţi,
pedofili şi consumatori de sex.
Utilizatorii afişau conţinut sexual cu femei
şi discutau despre femei folosind un limbaj misogin, dezumanizant.
Coco permitea utilizatorilor să-şi ascundă identitatea reală.
Dominique Pelicot a folosit un pseudonim.
A găsit un forum numit "Fără ştirea ei".
Era un forum pe care se discutau
şi se prezentau imagini despre agresiuni sexuale.
Acolo invita bărbaţii cu care voia să discute.
Porecla lui era "bărbat caut bărbat pentru o femeie".
A început să posteze fotografii cu Gisèle în lenjerie intimă.
Spunea că el şi soţia sa erau interesaţi de partide în trei.
Căuta persoane care să li se alăture.
Discuţiile continuau în privat, prin mesaje sau pe Skype.
Le cerea bărbaţilor fotografii cu feţele şi organele genitale
şi trimitea la schimb fotografii cu soţia sa.
Poliţiştii au spus că mesajele lui Dominique erau clare.
Îi invita pe bărbaţi să o violeze pe Gisèle când era inconştientă.
Ştim că, într-unul dintre mesaje, Dominique a scris:
"Caut pe cineva care s-o violeze pe soţia mea adormită."
"E cineva ca mine, căruia îi plac violurile ?"
Unul dintre acuzaţi a vorbit în faţa camerei pentru prima dată.
A declarat că a fost păcălit.
M-a invitat acasă la el.
S-a folosit de o stratagemă născocită de el
şi pusă la cale pe site-ul Coco.
Dacă interlocutorul era pervers, recunoştea că-şi droghează soţia,
fiindcă ştia că acela va fi de acord.
Când întâlnea o persoană normală,
se folosea de stratageme.
Aşa s-a întâmplat în cazul meu.
Am discutat cu o zi înainte,
dar n-am stat prea mult. Domnul părea interesat de sex,
iar eu voiam să ne cunoaştem şi să fim prieteni.
A încercat şi ziua următoare.
A schimbat tactica,
oferindu-mi posibilitatea unei relaţii de prietenie.
L-am crezut când a zis că vorbeşte în numele soţiei.
A zis că are consimţământul acesteia.
Nu mi-am dat niciodată consimţământul
domnului Pelicot sau vreunuia dintre acei bărbaţi.
M-au violat.
Niciunul dintre ei nu s-a gândit că făcea ceva greşit.
Lui Dominique îi plăcea procesul sinistru
prin care-şi racola subiecţii.
A folosit spaţiul online ca pe un proces de filtrare,
prin care-şi găsea partenerii de infracţiuni.
Una dintre întrebările care mă macină de când a început procesul e:
câţi bărbaţi abordaţi de Pelicot au refuzat, dar nu l-am raportat ?
Nimeni nu-şi asumă răspunderea pentru acţiunile întreprinse online.
Se produce o desensibilizare. Oamenii nu-şi dau seama că fac rău.
Dominique căuta bărbaţi
cu care să-şi ducă infracţiunile la un alt nivel.
FORUMUL "FĂRĂ ŞTIREA EI"
Singurul bărbat care n-a fost acuzat de viol asupra lui Gisèle Pelicot
e Maréchal.
E cunoscut ca discipolul lui Dominique Pelicot.
Jean-Pierre Maréchal şi Dominique s-au cunoscut pe Coco.
Maréchal, fost şofer de tir,
a învăţat de la Pelicot cum să-şi drogheze soţia.
L-a invitat pe Dominique acasă ca s-o violeze.
A folosit aceeaşi tehnică de sedare, pe care Pelicot o folosise cu Gisèle.
Dominique Pelicot a mers acasă la Maréchal,
unde au violat-o pe soţia acestuia, în timp ce era inconştientă.
La proces, amândoi au recunoscut
că au violat-o pe soţia lui Maréchal timp de cinci ani.
Cred că lui Dominique i-a plăcut ideea de a avea un discipol.
Cred că asta voia să facă Dominique.
Să găsească alte persoane care să facă acelaşi lucru.
Cei zece ani de agresiuni au luat sfârşit
când Dominique a fost arestat în anul 2020.
Patru ani mai târziu,
a început cel mai şocant proces din istoria franceză.
Atmosfera era foarte tensionată.
Dominique Pelicot a adoptat o poziţie defensivă.
"Sunt vinovat, am recunoscut tot ce-am făcut."
"Sunt un violator, dar aşa sunt şi ei."
Dacă un acuzat nega violul sau actul sexual,
judecătorul cerea redarea filmărilor.
AVIGNON, SEPTEMBRIE 2024
La patru ani după ce lumea lui Gisèle a fost dată peste cap,
în Avignon, a început procesul de viol
al lui Dominique Pelicot şi al altor 50 de bărbaţi.
Fiind întâmpinată cu aplauze în fiecare zi,
Gisèle e salutată de public şi de jurnalişti din toată lumea.
Unul dintre motivele pentru care cazul a devenit faimos
e curajul lui Gisèle de a refuza să-şi păstreze anonimatul.
Datorită acestei decizii, jurnaliştii din lumea întreagă
au putut asista la proces, ca să transmită cazul marelui public.
De obicei, cazurile de agresiune sexuală
se desfăşoară cu uşile închise în Franţa.
Când vrei să faci public un asemenea proces,
înţelegi că viaţa ta devine publică
şi va fi îndelung cercetată. Gisèle a dat dovadă de curaj.
Am vrut ca toate femeile care au fost violate să poată spune:
"Dacă dna Pelicot a făcut-o, o putem face şi noi."
Te simţi ruşinată când eşti violată.
Nu noi trebuie să ne simţim ruşinate, ci ei.
În fiecare zi,
jurnalişti din întreaga lume au fost prezenţi la proces.
Au venit din Marea Britanie, Spania, Brazilia, SUA, Australia şi Japonia.
Acest proces era pentru femeile din lumea întreagă.
Gisèle nu beneficiase niciodată în viaţa ei
de atenţia primită în urma acestui proces.
E bunică. A lucrat ca Director logistic.
Brusc, a ajuns să reprezinte toate femeile care au fost agresate.
Era un model de curaj.
La tribunal, Gisèle Pelicot trecea pe lângă 50 de bărbaţi,
unii cu feţele acoperite, acuzaţi că au violat-o în timp era adormită.
Simt presiunea celor din spatele meu.
Cred că vor să mă încurce cu întrebările lor.
35 din cei 50 de bărbaţi neagă că ar fi violat-o pe Gisèle.
Una dintre provocările procurorilor francezi e
că definiţia legii violului nu face referire la consimţământ.
Aceştia trebuie să demonstreze
că acuzaţii au avut intenţia s-o violeze.
Unii dintre ei au declarat:
"N-am plecat de acasă cu intenţia de a viola o femeie,"
"deci nu sunt violator."
Alţii au declarat că au crezut-o moartă,
dar cumva au reuşit să treacă peste asta
şi să-şi continue planurile.
Iar alţii s-au considerat victime în acest caz.
Acest inculpat neagă acuzaţiile de viol.
Nu m-am dus acolo ca s-o violez. Nu sunt un violator.
Mama mea a fost o femeie bătută.
Când l-am văzut pe Pelicot acasă la el,
mi s-a părut înfricoşător.
Mi-a trezit amintiri traumatizante pe care le am din copilărie.
M-am speriat, mi-am pierdut judecata
şi am făcut tot ce mi-a cerut Dominique.
Când am ajuns, femeia era adormită. I-am cerut permisiunea.
Am început s-o ating, iar ea s-a mişcat.
M-am gândit că se întâmpla cum mi-a zis el, că se prefăcea.
Apoi, el a început să-mi spună ce să fac.
Mi-a zis să-i introduc degetul în vagin.
Nu aveam niciun control asupra degetelor.
În scenariul nostru, dna Pelicot era victima unui viol.
Iar eu am fost victima groazei. Am fost două victime.
A fost un prădător şi două victime.
Mulţi au declarat că ceva era în neregulă
şi că au vrut să plece dar n-au putut.
Însă niciunul nu s-a gândit să cheme poliţia.
Unul dintre acuzaţi a pretins
că Gisèle a observat semne ale agresiunii.
E dificil s-o aud pe dna Pelicot declarând
că a crezut că soţul ei era bărbatul perfect.
A văzut nişte lucruri, dar le-a ignorat, din dragoste.
Ăsta e un mesaj pentru toate femeile:
Nu iertaţi nimic în numele iubirii.
Se întâmplă ca victima să fie acuzată în cazurile de agresiune sexuală.
Declaraţia victimei e pusă la îndoială
şi se încearcă învinovăţirea acesteia.
Avocaţii apărării au întrebat-o dacă prefera partidele în trei
sau dacă agrea schimbul de parteneri.
Indiferent de filmările care au fost prezentate,
apărarea încerca s-o învinovăţească pe ea.
Motivaţiile făcute de avocaţii apărării erau învechite
şi ne demonstrează dimensiunea misoginismului
şi dispreţul faţă de femei.
Unii dintre acuzaţi au susţinut
că Dominique Pelicot şi-a dat consimţământul ca soţ.
Ca şi cum soţia ar fi fost proprietatea soţului.
Mulţi au considerat argumentele apărării ca fiind misogine,
dar acest acuzat a adoptat o opinie diferită.
Sunt un susţinător al femeilor.
Susţin femeile mai mult decât cei care se declară feminişti.
Dominique a recunoscut totul, încă de la început.
A mai declarat că toţi acuzaţii prezenţi în sală au ştiut totul.
Ştiau că era drogată şi că dormea. Ştiau toţi de ce veneau.
Nu-mi amintesc de alt caz de viol din Franţa sau din lume,
care să fi avut atât de multe dovezi.
Gisèle Pelicot avea parte de procesul perfect.
Spre deosebire de multe alte femei, ea deţinea dovezile celor întâmplate.
La insistenţele lui Gisèle,
judecătorul a încuviinţat vizionarea filmărilor.
Primele filmări difuzate în sala de judecată
au generat un sentiment general de disconfort.
Era dificil să urmăreşti filmările cu victima la trei metri de tine.
Aş fi preferat să nu le vizionez deloc,
fiindcă cele întâmplate sunt peste puterea mea de înţelegere.
La termenele de judecată am vizionat toate acele filmări
cu o femeie care sforăia puternic şi zgomotos în sala de judecată.
În acele momente, Gisèle nu era o fiinţă umană.
Cred că multă lume a înţeles atunci
felul în care femeile sunt privite de către bărbaţi.
PALATUL DE JUSTIŢIE
Au fost unele momente emoţionante, iar altele, de referinţă.
Ca acela în care Gisèle Pelicot a vorbit pentru prima dată.
Cei prezenţi în sala de judecată au făcut linişte
când Gisèle Pelicot a spus că vrea să-i vorbească fostului soţ.
De multe ori mi-am repetat ce norocoasă sunt că-mi eşti alături.
Cum ai putut să mă trădezi aşa ?
Cum ai putut să aduci necunoscuţi în dormitorul meu ?
Sunt o femeie total distrusă.
Nu ştiu dacă voi putea înţelege în viaţa asta.
Caroline, fiica lor, consideră că ea a fost neglijată în proces.
Detectivii au găsit două fotografii în care ea stătea pe pat,
îmbrăcată doar în lenjerie. Nu le-a recunoscut.
Coroborând informaţiile, e convinsă că a fost drogată şi agresată.
Dominique a declarat că a fotografiat-o pe fiica sa
fiindcă era şantajat, fără să ofere alte detalii.
A negat că a drogat-o sau că a atins-o.
Dar Caroline e convinsă că minte.
S-a înroşit la faţă şi s-a enervat.
A început să ţipe la el: "Eşti un mincinos. O să mori singur."
Cred că se aştepta să primească nişte răspunsuri.
Dar, în cazul ei, multe au rămas nerezolvate.
În timpul anchetei, detectivii au descoperit
că infracţiunile comise de Dominique sunt mai vechi decât au crezut.
S-a aflat că e posibil
ca Dominique Pelicot să fie implicat în cel puţin alte două infracţiuni.
Cazuri nerezolvate din anii '90.
În 1999, o agentă imobiliară a fost agresată sexual în Paris.
Datorită analizei ADN, Pelicot şi-a recunoscut implicarea.
În cazul lui Sophie, nu există dovezi că Dominique Pelicot a fost implicat.
Dar în cele două cazuri,
modurile de operare au fost aproape identice.
Ambele femei lucrau ca agente imobiliare.
Erau tinere, aveau în jur de 20 de ani,
prezentau un apartament şi au fost atacate cu un cuţit.
Au fost atacate şi adormite cu eter.
Aceste cazuri par legate,
dar n-au nicio legătură din punct de vedere judiciar.
Cercetările continuă în cele două cazuri.
Detectivii suspectează că Dominique ar putea fi implicat
în cel puţin alte cinci infracţiuni nerezolvate.
Gisèle Pelicot a intrat în istorie.
A lăsat o moştenire tuturor femeilor.
E un simbol al luptei împotriva agresiunilor sexuale,
atât din Franţa, cât şi din întreaga lume.
Procesul a avut un impact uriaş în societatea franceză.
Au avut loc multe procese în semn de solidaritate cu Gisèle Pelicot.
Vreau să le mulţumesc tuturor celor care m-au susţinut
încă de la începutul acestui coşmar.
Am fost profund marcată
de acest moment care mă responsabilizează.
Vă mulţumesc tuturor. Voi lupta până la capăt.
Procesul doreşte să modifice legislaţia din Franţa
şi le oferă ocazia femeilor de a se face auzite şi crezute.
Fie că e vorba de hărţuire pe stradă
sau de o atingere nepotrivită într-un club,
trebuie să fim crezute că s-a întâmplat.
Gisèle a luat poziţie şi a atras atenţia
că femeile trebuie ascultate.
Se solicită implementarea de către guvern a 140 de noi măsuri
în lupta împotriva violenţelor faţă de femei.
Cerem ca victimele să fie crezute,
făcând referire directă la cazul Gisèle Pelicot.
94% din cazurile de viol sunt retrase înainte de proces.
Asta înseamnă că sunt mii de femei în Franţa
cărora nu li s-a făcut dreptate pentru ce li s-a întâmplat.
Credem că acest proces ar putea schimba complet
lupta împotriva violului şi a agresiunilor sexuale în Franţa.
Pentru locuitorii oraşului Mazan, acest caz a fost foarte important.
Sper că această luptă nu va fi în zadar.
Văd o schimbare la femeile cu care lucrez.
Au mai mult curaj.
Gisèle e o femeie incredibilă, foarte puternică şi curajoasă.
Ne-a demonstrat că nu trebuie să ne fie ruşine
şi că putem să înlăturăm ruşinea pe care o simţim.
Latika şi Marion au organizat un marş în Mazan,
ca s-o susţină pe Gisèle.
Gisèle a fost atât de impresionată
încât a doua zi a venit în vizită la asociaţie.
Întâlnirea cu Gisèle
mi-a dat curaj să-mi redeschid cazul.
Vreau să lupt şi să mă conving
că, dacă eşti victimă, nu înseamnă că eşti vulnerabilă.
Trebuie să ţinem capul sus.
E important să acuzăm fără să ne simţim ruşinate.
Asta am învăţat de la Gisèle.
Multe femei speră ca acest proces
să aducă schimbări legislative în Franţa.
Să nu mai fie nevoie
ca avocaţii să demonstreze intenţia de viol,
ci să fie legiferată o formă de a solicita consimţământul.
ZIUA VERDICTULUI
În decembrie 2024, după un proces istoric,
toţi cei acuzaţi că au violat-o pe Gisèle Pelicot
au fost găsiţi vinovaţi.
Bărbaţii au primit pedepse diferite.
Dominique Pelicot a primit pedeapsa maximă
potrivit legislaţiei din Franţa, 20 de ani.
N-o vom uita niciodată pe Gisèle Pelicot.
A devenit o figură emblematică a puterii.
Cineva care a zguduit din temelii
miturile despre violuri, care s-au păstrat până în 2024.
Cred că acesta caz a demonstrat
că violatorii fac parte din diferite pături sociale.
Asta schimbă puţin concepţia larg răspândită
că violatorii sunt nişte monştri marginalizaţi de societate.
Aducând acest caz în atenţia publicului,
Gisèle Pelicot a declarat că vrea să schimbe direcţia ruşinii.
A făcut acest lucru ca să aducă o schimbare în societate.
Dacă se schimbă atitudinea, se schimbă şi legislaţia.
Violul trebuie perceput diferit.
Oamenii trebuie să vorbească deschis, iar victimele agresiunilor sexuale
se pot identifica cu ea.
Acest proces a fost o lecţie
atât pentru Franţa, cât şi pentru întreaga lume.
Mă gândesc la toate victimele necunoscute
ale căror poveşti au rămas nespuse.
Vreau să vă spun că purtăm aceeaşi luptă.
Vreau să le mulţumesc din suflet
tuturor celor care m-au susţinut pe parcursul acestui coşmar.